Document ID: 32008D0432

ΑΠΌΦΑΣΗ ΤΗΣ ΕΠΙΤΡΟΠΉΣ
της 23ης Μαΐου 2008
για την τροποποίηση της απόφασης 2006/771/ΕΚ σχετικά με την εναρμόνιση της χρήσης ραδιοφάσματος από συσκευές μικρής εμβέλειας
[κοινοποιηθείσα υπό τον αριθμό Ε(2008) 1937]
(Κείμενο που παρουσιάζει ενδιαφέρον για τον ΕΟΧ)
(2008/432/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (1), και ιδίως το άρθρο 4 παράγραφος 3,
Εκτιμώντας τα ακόλουθα:
(1)
Η απόφαση 2006/771/ΕΚ της Επιτροπής (2), εναρμονίζει τους τεχνικούς όρους για συσκευές μικρής εμβέλειας.
(2)
Όμως, λόγω ταχέων τεχνολογικών εξελίξεων καθώς και κοινωνικών αιτημάτων, θα ήταν δυνατόν να εμφανιστούν νέες εφαρμογές με συσκευές μικρής εμβέλειας, για τις οποίες θα απαιτούνται τακτικές επικαιροποιήσεις των όρων εναρμόνισης για το φάσμα.
(3)
Σύμφωνα με τις διατάξεις του άρθρου 4 παράγραφος 2 της απόφασης αριθ. 676/2002/ΕΚ, στις 5 Ιουλίου 2006 η Επιτροπή, απηύθυνε προς την Ευρωπαϊκή Διάσκεψη Ταχυδρομείων και Τηλεπικοινωνιών (CEPT) μόνιμη εντολή (3), με αντικείμενο την επικαιροποίηση του παραρτήματος της απόφασης 2006/771/ΕΚ, όσον αφορά τις τεχνολογικές εξελίξεις και τις εξελίξεις της αγοράς στον τομέα των συσκευών μικρής εμβέλειας.
(4)
Ανταποκρινόμενη στην εν λόγω εντολή, η CEPT σύστησε στην Επιτροπή, με έκθεσή της (4) τον Ιούλιο του 2007, την τροποποίηση ορισμένων τεχνικών παραμέτρων του παραρτήματος της απόφασης 2006/771/ΕΚ.
(5)
Κατόπιν των ανωτέρω, η απόφαση 2006/771/ΕΚ θα πρέπει να τροποποιηθεί αναλόγως.
(6)
Τεχνικός εξοπλισμός που λειτουργεί με βάση τους όρους της παρούσας απόφασης θα πρέπει επίσης να είναι σύμφωνος προς την οδηγία 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών (5), προκειμένου το φάσμα να χρησιμοποιείται αποτελεσματικά και να αποφεύγονται οι επιβλαβείς παρεμβολές. Η σχετική συμμόρφωση αποδεικνύεται είτε με την τήρηση εναρμονισμένου προτύπου είτε με την εφαρμογή εναλλακτικών διαδικασιών εκτίμησής της.
(7)
Τα προβλεπόμενα στην παρούσα απόφαση μέτρα είναι σύμφωνα με τη γνώμη της Επιτροπής του ραδιοφάσματος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2006/771/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Μαΐου 2008.

Labels: 12
7